Hassanal Bolkiah
Hi Hassanal Bolkiah, GCB GCMG (bug-os nga ngaran: Sultan Haji Hassanal Bolkiah Mu'izzaddin Waddaulah ibni Al-Marhum Sultan Haji Omar Ali Saifuddien Sa'adul Khairi Waddien Sultan ngan Yang Di-Pertuan han Brunei Darussalam; natawo 15 Hulyo 1946) amo an ika-29 ngan yanâ nga Sultan ngan Yang Di-Pertuan han Brunei. Hiyá gihapon an syahan ngan yanâ-nga-nalingkod nga Primer Ministro han Brunei. Hiyá an suhag nga anak-nga-lalaki ni Sultan Omar Ali Saifuddien III ngan Raja Isteri (Hada) Pengiran Anak Damit, nagsunod hiyá han trono nga Sultan han Brunei,, sunod han pag-abdikar han iya amay didâ han 5 Oktubre 1967.
Ginranggo an Sultan nga usá han mga girikohi nga mga tawo ha kalibotan; Ginbanabana han Forbes an bug-os nga kahitas-an nga net worth han Sultan nga US$20 ka bilyon han 2008. Sunod han kamatay han Thai nga Hadi nga hi Bhumibol Adulyadej han 2016, an Sultan amo an girikohi nga monarka ha kalibutan. Han 5 Oktubre 2017, ginsalin-urog han Sultan an iya Bulawanon nga Jubilee nga nagtigaman han ika-50 ka tuig han iya paghadì didâ han Trono.[1]
Syahan nga mga tuig ngan edukasyon[igliwat | Igliwat an wikitext]
Natawo an Sultan han 15 Hulyo 1946 ha Brunei Town (nga yanâ Bandar Seri Begawan) ha ngaran nga Pengiran Muda (Prinsipe han Korona) Hassanal Bolkiah. Nakakuha an Sultan hin sekondarya nga edukasyon ha Victoria Institution ha Kuala Lumpur, ngan katapos hiní tinmambong hiyá han Royal Military Academy Sandhurst ha Reino Unido, ngan naggradwar hiyá han 1967.[2]
Pagsaka han trono[igliwat | Igliwat an wikitext]
Nagin Sultan han Brunei Darussalam hiyá han 5 Oktubre 1967, katapos mag-abdikar an iya amay. An pagkoronar ha iya ginbúhat didâ han 1 Agosto 1968, ngan naghimo ini ha iya nga Yang di-Pertuan (Mangulo hin Estado) han Brunei. Sugad han iya amay, ginhimo hiyá nga kabalyero ni Reyna Elizabeth II han Reino Unido, nga diin usá nga protectorado an Brunei tubtub 1984.
Mga kasarigan[igliwat | Igliwat an wikitext]
- ↑ "Sultan of Brunei's Golden Jubilee celebrated with chariot parade". CNN. 5 Oktubre 2017. Ginkuhà 23 Oktubre 2017.
- ↑ Leifer, Michael (13 Mayo 2013). Dictionary of the Modern Politics of Southeast Asia. Routledge. p. 76. https://books.google.com/books?id=7UCl7VE4VMIC&lpg=PA76&ots=u7s6MQkyx-&dq=sultan%20of%20brunei%201967%20sandhurst&pg=PA76#v=onepage&q=1967%20sandhurst&f=false.
zsm_Latn war_Latn war_Latn war_Latn war_Latn war_Latn war_Latn war_Latn eng_Latn eng_Latn